Nicaraguas flagg

Nicaraguas flagg er vannrett delt i blått, hvitt og blått, slik også flaggene for El Salvador og Honduras er. I tillegg har Nicaraguas flagg landets riksvåpen i midten. Likheten med andre mellomamerikanske flagg skyldes at landene Nicaragua, Honduras og El Salvador, sammen med Guatemala og Costa Rica, fra 1823 utgjorde unionen Den mellomamerikanske føderasjon. Unionen førte fra starten nettopp blått, hvitt og blått i sitt flagg. Nicaraguas flagg kan dermed føre sin historie tilbake til 1823, men landets flagg ble først formelt vedtatt 4. september 1908. 

Flagget med riksvåpen gjør tjeneste som nasjonalflagg, handelsflagg, statsflagg og orlogsflagg, men Nicaraguas flagg kan også benyttes uten riksvåpen, da som alternativt nasjonalflagg.

Nordamerikanske flagg
Nicaragua